stanford-oval/wikipedia huggingface dataset:
פריוריטי סופטוור
היסטוריה

פריוריטי סופטוור, שנקראה עם הקמתה אשבל טכנולוגיות, הוקמה ב-1986 על ידי יוסף שחם, עם חזון לספק לארגונים מערכת תפעולית יעילה וקלה להפעלה, על גבי מחשבי IBM PC ותואמיהם.
בפברואר 2011 הוגש כתב אישום נגד מנכ"ל החברה, יוסף שחם, ונגד מנהלת הכספים של החברה, נאוה אנוש, בעבירות של רישום כוזב במסמכי תאגיד בהיקף של מעל מאה מיליון ש"ח ועבירות מס בהיקף של עשרות מיליוני ש"ח, ובספטמבר 2014 נגזרו עליהם עונשי מאסר וקנסות. במקביל להליכים הפליליים החלו הליכים אזרחיים: ספרי החברה נפסלו; הוצאו צווי שומה כלפי החברה וכלפי המערערים; הוצאו שומות למערערים; נדחו השגות החברה למע"מ; והוטלו קנסות על החברה על-ידי מע"מ. ערעורים שהגישו שחם ואנוש על ההליכים האזרחיים נדחו בבית המשפט המחוזי ובבית המשפט העליון.
בעקבות ההסתבכות הפלילית נקלעה החברה לקשיים כספיים, ומונה לה נאמן שהעמיד אותה למכירה בהליך התמחרות שבו זכתה קרן פורטיסימו קפיטל, שרכשה את החברה תמורת 192 מיליון ש"ח. באוקטובר 2020 מכרה קרן פורטיסימו קפיטל 50% מהחברה לקרן ההשקעות TA תמורת כ-125 מיליון דולר.
בשנים האחרונות החברה האיצה תהליכי הטמעה והתרחבות לשוק הבינלאומי על ידי שפות נוספות, רגולציה, תהליכי לוגיסטיקה וממשקים שונים.
בשנים 2020–2024 הודיעה החברה על שש רכישות ששנועדו להרחבת סל הכלים ללקוחות, בהיקף כולל של מעל 400 מיליון ש"ח, על מנת להעמיק את הפעילות בעולם הקמעונאות, המלונאות והחינוך.
במאי 2024 רכשה חברת בלאקסטון 65% ממניות חברת פריוריטי, לפי שווי חברה של כ-800 מיליון דולר.
מוצרים

התוכנה כוללת ממשק משתמש במספר שפות, תמיכה בחוקי מס שונים, ואפשרות להוסיף מודולים לפי הצורך המשתנה של העסק ומיושמת במגוון תחומים כולל: שרות, סיטונאות, מסחר אינטרנטי, רשתות שיווק, אלקטרוניקה, ייצור, מזון, מלונאות, בניה וחומרי בניין, ייבוא/ייצוא. למערכת מספר רכיבים, בהם:
Priority Enterprise – לארגונים בינלאומיים גדולים.
Priority Pro – תוכנה לארגונים בינוניים-גדולים, כולל טיפול בכספים, לוגיסטיקה ומכירות.
Priority Zoom – לעסקים קטנים. תוכנה לניהול עסק פשוטה וחזקה לטיפול בכספים, קשרי לקוחות, מכירות.
Priority Retail- תוכנה לניהול רשת קמעונאית מהקופות, קיוסק self checkout, קופה במובייל כמערכת אחת עם ERP
Priority WMS- תוכנה מובנית ב-ERP לניהול מרכז לוגיסטי
Priority נוכחות – כלי לניהול נוכחות העובדים מבוסס עובדימנט.
Priority שכר – תוכנת השכר של Priority.
מחולל אפליקציות מובייל ופורטלים - כלי ליצירת אפליקציות ופורטלים באמצעותו יכולים ארגונים, שלהם תוכנת פריוריטי, להקים בעצמם אפליקציות המחוברות למערכות המידע של הארגון.
Priority Hospitality - תוכנה לניהול בתי מלון ועסקי אירוח (Optima PMS), מבוססת על רכישת חברת סילברבייט בע"מ בניהולה של עינב כהן פלג.
משו"ב - מערכת לניהול בתי ספר (SMIS). נרכשה בשנת 2021.
הערות שוליים

↑  גולן חזני, בדרך לעסקת ענק: מה עומד מאחורי השווי שמצמידה בלאקסטון לפריוריטי?, באתר כלכליסט, 6 במאי 2024
↑  מעין מנלה, "בקריירה, כמו בעבודה עם דבורים – כשאתה מעגל פינות אתה חוטף עקיצות", באתר כלכליסט, 8 בספטמבר 2023
↑  הדר קנה, "כלכליסט", אישום: מנהלי אשבל ביצעו עבירות מס במיליונים, באתר ynet, 3 בפברואר 2011
↑  איתמר לוין, 50-36 חודשי מאסר על עבירות מס נרחבות, באתר News1 מחלקה ראשונה, 4 בספטמבר 2014
↑  ע"א 2916/14 יוסף שחם ואחרים נ' פקיד שומה ירושלים 1 ואחרים, ניתן ב־1 במרץ 2016
↑  גולן חזני, קרן פורטיסימו קונה את חברת אשבל ב-192 מיליון שקל, באתר כלכליסט, 25 בדצמבר 2013;
גולן חזני, פורטיסימו השלימה את רכישת אשבל טכנולוגיות, באתר כלכליסט, 29 בינואר 2014
↑  ג'ון בן-זקן, ‏אקזיט מוצלח לקרן ההשקעות פורטיסימו: מוכרת 50% מחברת פריוריטי בכ-125 מיליון דולר, באתר "אנשים ומחשבים", 5 באוקטובר 2020;
גולן חזני, פורטיסימו מוכרת 50% מפריוריטי לפי שווי 250 מיליון דולר, באתר כלכליסט, 5 באוקטובר 2020
↑  מהפכה בעולם הקמעונאות: פריוריטי בעסקת ענק נוספת, באתר אייס, 18 בספטמבר 2023
↑  גולן חזני, יפעת אורון על רכישת השליטה בפריוריטי: "בלקסטון תהיה שותף צמיחה טוב בחברה ראויה", באתר כלכליסט, 16 במאי 2024
↑  גולן חזני, חברת התוכנה פריוריטי רוכשת את סילברבייט תמורת 120 מיליון שקל, באתר כלכליסט, 19 ביוני 2022
פורטל השירותים הציבוריים של הפדרציה הרוסית

| --- | --- |


דף העלאת המסמכים בפורטל
 סוג:  פורטל ממשלתי
 בשיתוף עם:  ממשלת רוסיה
 תקופת הפעילות:  15 בדצמבר 2009 – הווה (15 שנים)
 מייסדים:  NVision Group
 בעלות:  משרד התקשורת של רוסיה, רוסטלקום
 שירותים עיקריים:  שירות ציבורי באמצעות האינטרנט
 הרשמה:  נדרשת
 https://gosuslugi.ru
סמליל הפורטל.
לוגו שירות הליווי המשפטי של הפורטל.
פורטל השירותים הציבוריים של הפדרציה הרוסית (ברוסית: Порта́л госуда́рственных и муниципа́льных услу́г Росси́йской Федера́ции) הוא פורטל עזר מקוון (אתר), שבאמצעותו ממשלת הפדרציה הרוסית מעניקה שירותים לאזרחיה.
הפורטל משמש על מנת לאפשר לציבור לצרוך שירותים ומידע ממשלתי באופן מקוון ובו גם מידע לאזרחים ולעסקים, לחיבור גופי הממשל לשירותי אינטרנט ולהבטחת איכות אבטחת המידע הרגיש המצוי בשרתים. האתר מאפשר גישה לפרטים ולגופים משפטיים למידע על שירותי המדינה והעירייה בפדרציה הרוסית - כולל תפקידי פיקוח על המדינה, על שירותי מוסדות המדינה והעירייה, על ארגונים המעורבים במתן שירותים ממלכתיים ועירוניים וכן מתן שירותי אלקטרוני. כל השירותים המפורסמים בפורטל קשורים לאזור ספציפי ברוסיה: מקום קבלת השירות קובע הן את זמינות השירות עצמו והן את התנאים לקבלתו.
תפקוד הפורטל Gosuslugi.ru כאתר ממשלתי מתבצע על בסיס החוק הפדרלי של הפדרציה הרוסית מיום 27 ביולי 2010 "אודות ארגון מתן השירותים הממשלתיים והעירוניים" וצו ממשלת רוסיה מיום 24 באוקטובר 2011 מספר 861, שאישר את התקנה על מערכת המידע הפדרלית של המדינה "פורטל אחיד לשירותים עירוניים".
נכון לדצמבר 2021, 93 מיליון אזרחי רוסיה היו רשומים באתר, המהווים יותר מ־75% מהאוכלוסייה הבוגרת מעל גיל 14. ב־2021 לבדה נרשמו 11 משתמשים חדשים ומדי יום נכנסים לפורטל כ־10 מיליון איש.
מבנה

המידע בפורטל Gosuslugi.ru מקובץ לשתי קטגוריות - ליחידים ולגופים משפטיים.
אזרחות, רישום, ויזות
המשפחה
ביטוח לאומי
יחסי קרקעות ורכוש
מיסים ואגרות
אכיפת החוק
עבודה ותעסוקה
ניהול סביבתי ואקולוגיה
חקלאות וטרינרית
תרבות, אמנות
חינוך ומדע
שירותי דיור וקהילה
פעילויות עסקיות
שירותי בריאות
ביטוח
טכנולוגיית מידע ותקשורת
מתקני תחבורה וכבישים
מכס
כלכלה, מימון, סטטיסטיקה
אנרגיה
בנוסף לסעיפים המפורטים לעיל, ישנם סעיפים קטנים נוספים:
עמותות
ייצור, בניה וסחר
ניתן גם לקבץ נתונים לפי מחלקות המספקות שירות מסוים וכן על פי מצבי חיים. האתר מכיל חדשות עדכניות ומדור העזרה "שאלות ותשובות".
שירותים פופולריים

על פי משרד התקשורת, השירותים האלקטרוניים הפדרליים הפופולריים ביותר בפורטל הם:
| # | שם השירות | תאריך התחלה | מספר הבקשות שהוגשו |
| --- | --- | --- | --- |
| 1 | מתן מידע על עבירות מנהליות בתחום התעבורה, עם אפשרות להזמין מידע בהודעות SMS על קנסות שהונפקו | אוגוסט 2010 | 1,629,251 |
| 2 | רישום והנפקת דרכונים | אפריל 2010 | 1,544,974 |
| 3 | יידוע למבוטחים על מצב חשבונותיהם האישיים במערכת ביטוח הפנסיה | אפריל 2010 | 1,193,215 |
| 4 | מתן מידע על חוב מס של אדם | מאי 2011 | 602,328 |
| 5 | רישום כלי רכב ונגררים עבורם | אוקטובר 2010 | 191,532 |
| 6 | קבלת החזר מס על מס הכנסה אישי | אפריל 2010 | 103,675 |
| 7 | קבלת בחינות הסמכה והנפקת רישיונות נהיגה | נובמבר 2010 | 101,763 |
| 8 | יידוע אזרחים על מתן סיוע סוציאלי ממלכתי כמערך שירותים חברתיים | אפריל 2010 | 93,338 |
| 9 | מתן מידע על הליכי אכיפה ביחס לאדם ולישות משפטית | נובמבר 2011 | 86,837 |
| 10 | בדיקה טכנית של כלי רכב | יולי 2010 | 63,752 |
| 11 | הזמנת תור לרופא | 1 בדצמבר 2012 |  |
כדי להעריך את איכות השירותים הציבוריים, נוצרה מערכת מידע אוטומטית "השליטה שלך" (https://vashkontrol.ru), באמצעותה אזרחים יכולים להשאיר ביקורת וציון. במהלך התפרצות נגיף הקורונה ברוסיה, שימש הפורטל לאספקת שירותי ממשל ברמה דיגיטלית, בין השאר לקבלת קצבאות לילדים (posobie16.gosuslugi.ru) ולהצבעה אינטרנטית במהלך משאל העם על התיקונים לחוקת רוסיה (2020).
ראו גם

ממשל אלקטרוני
ממשל זמין
הערות שוליים

↑  На Едином портале госуслуг можно оплатить начисления одним платежом // Статья о ресурсе на официальном сайте Министерства цифрового развития, связи и массовых коммуникаций Российской Федерации.
↑  О проекте
↑  Постановление Правительства России от 24.10.2011 года № 861 «О федеральных государственных информационных системах, обеспечивающих предоставление в электронной форме государственных и муниципальных услуг (осуществление функций)»
↑  Безответный клик // Коммерсантъ Деньги, № 7 (764), 22.02.2010
↑  "Распоряжение Правительства России от 26.08.2009 г. № 1231-р". אורכב מ-המקור ב-2017-11-14. נבדק ב-2012-04-15.
↑  Распоряжение Правительства России от 17.10.2009 № 1555-р
↑  "Автоматизация государственных услуг". אורכב מ-המקור ב-2012-05-14. נבדק ב-2012-05-03.
↑  Интернет-портал госуслуг заработал в тестовом режиме // РИА Новости, 25.11.2009
↑  Грабли 2.0. Российский портал госуслуг стартовал очень неудачно // Lenta.ru, 17.12.2009
↑  «Госуслуги» в тестовом режиме // Компьютерра, 17.12.2009
↑  Минкомсвязи и «Ростелеком» запустили «госуслуги» // ComNews, 16.12.2009
↑  Госуслуги перешли на личности // ComNews, 02.04.2010
↑  В Москве открыли первый «инфомат» // Lenta.ru, 10.12.2010
↑  «Ростелеком» установил первые многофункциональные информационные терминалы — инфоматы в Санкт-Петербурге // spbIT, 27.06.2011
↑  «Ростелеком» показал Инфомат 2.0 — терминал для работы с электронными госуслугами // NEWSru.com, 12.05.2011
↑  В «Пушкинском» вручили «Премию Рунета»
↑  Версия 2.0: Портал госуслуг стал более доступным // Деловой Квартал, 16.02.2012
↑  Число пользователей Единого портала госуслуг превысило 2 млн // Lenizdat.ru, 13.04.2012
↑  Официальная страница портала в сети Facebook // Facebook.com, 16.10.2012
↑  Сухова С. Открытое закончилось // Огонек. - 2018. - № 22 (5518). - С. 14.
↑  ЕПГУ-2015: 35+1 госуслуга и новый интерфейс к старому электронному правительству // D-Russia.ru, 10.10.2014
↑  https://www.gosuslugi.ru/help/news/novyy_portal_po_staromu_adresu Новый портал по старому адресу
↑  Подведены итоги работы портала госуслуг за 2018 год
↑  https://www.gosuslugi.ru/help/news/2019_11_26_100_million
↑  Госдума приняла законопроект о "почтовом" голосовании‏, Vesti.ru
↑  Топ-10 самых популярных электронных госуслуг России // CNews, 03.05.2012
↑  "Водители могут вовремя узнавать о наложенных штрафах через портал госуслуг - Эксклюзив - Интерфакс". אורכב מ-המקור ב-2013-04-06. נבדק ב-2013-04-07.
י

ערך זה עוסק באות באלפבית העברי. אם התכוונתם ליסוד כימי, ראו .
י' היא האות העשירית באלפבית העברי, ושמה יו"ד (יוֹד).
הגייה

בהתאם לחלוקת אותיות האלפבית העברי לחמשת מוצאי הפה, י' נמנית עם ארבע האותיות החכיות: גיכ"ק. מבחינה פונולוגית היא מייצגת עיצור חכי, מקורב (/j/ ‏:IPA).
בנוסף, היא אחת מארבע אותיות אהו"י, שהן אמות הקריאה. כאם קריאה היא משמשת כחיריק, כאות I במילה האנגלית Sing, לעיתים כצירי (למשל במילה "היכל") וגם לתנועת A כמו במילים "בגדיו", "סתיו" או "עכשיו".
הגייה > בעברית ישראלית

יו"ד עיצורית חרוקה (yi) כמעט שאינה נהגית בעברית הישראלית. כך למשל מבטאים "אידיש" במקום "יידיש", "אישראל" במקום "ישראל"(בדוגמה זו הדוברים אינם אפילו מודעים ל-yi בשל התעתיק israel). בשל אובדן הה"א הפך בניין התפעל לזהה בדיבור בעבר ובעתיד, מה שגורם לבלבול רב. הדוברים גם לפעמים משנים את התנועה כדי להימנע מyi ולכן אומרים yeshuv במקום yishuv. התופעה כה נפוצה עד שגם כשישראלים מתעתקים שמות, הם כותבים אותם ללא yi. דוגמה לכך היא השם חיים שמתעתקים אותו haim/chaim וכמעט לעולם לא hay(y)im/chay(y)im. ייתכן שאותו תהליך הוא שגרם למילה צבי להפוך ברבים לצבאים.
ייצוג האות י'

האות קרויה יו"ד משום שצורתה בכתב העברי העתיק התפתחה מצורת היד (מכתף עד אמה)[דרוש מקור].
| 0 | 1 | 2 |
| --- | --- | --- |

| י' (יַד) באלפבית הפרוטי-כנעני (צורה מוקדמת ומאוחרת) | י' באלפבית הפיניקי | י' באלפבית הארמי |
בתקן ANSI מיוצגת האות י' בערך E9, ובתקן יוניקוד היא מיוצגת בערך 05D9.
בקוד מורס מיוצגת האות י' באמצעות הרצף: .. (נקודה נקודה).
לאות יוד יש שני ייצוגים שונים בכתב ברייל:
האות י' כחלק מהחיריק המלא.
האות י' בהקשרים אחרים.
באלפבית צלילי מיוצגת האות י' באמצעות המילה "יונה".
באיתות בדגלי סמפור י' מיוצגת על ידי דגל אחד הפונה צפונה (כלפי מעלה) ודגל שני הפונה דרום-מערבה.
כללי כתיב

כללי הכתיב המלא העוסקים באות י' הם:
בכל מקום שבו בכתיב מנוקד יש חיריק חסר, תתווסף האות י' בכתיב מלא, מלבד כשלאחרי החיריק שווא נח.
י' עיצורית תוכפל, למעט כאשר היא מופיעה בראש המילה או בסופה, וכאשר היא מופיעה לאחר אותיות השימוש או בסמיכות לאם קריאה. נהוג להכפיל י לתנועת e בשביל למנוע הומוגרפים, אך זוהי טעות לפי הכללים ויש להימנע ממנה ולא לכתוב קלייר במקום קלר, ספייר במקום ספר, אייר במקום אר וכדומה.
יש לשים לב שנקודה ביו"ד לא תמיד פירושה הכפלת העיצור. במילים כמו "צִיּוּן" (ciyyun/tsiyyun) כן כי זה משקל קִטּוּל אך במילים כמו "נַהֲרִיָּה" (nahariya) הנקודה פירושה התלכדות היו"ד של החיריק המלא והיו"ד העיצורית ולא הכפלה.
לשורשים עם האות י' יש נטייה לא להיות שלמים, ובהם האות י' פעמים רבות מופיעה כאם קריאה, מתחלפת עם האות ו', יוצרת צורן ייחודי, או נשמטת כליל. בעברית יש שלוש גזרות עיקריות עם האות י':
גזרת נפ"י/ו – גזרה שבה אות השורש הראשונה היא י', למשל: י-ד-ע (מֵידָע).
גזרת נע"ו/י – גזרה שבה אות השורש האמצעית היא י', למשל: שׁ-י-ר (שִׁיר).
גזרת נל"י/ה – גזרה שבה אות השורש האחרונה היא י', והיא יוצרת סיומות ייחודיות, למשל: שׁ-נ-י (שֹׁנִי).
שימושים

בגימטריה ערכה 10, ובהתאם לכך כיתה י' היא הכיתה העשירית בבית הספר.
בשפה העברית המודרנית שכיחות השימוש באות י' היא כ־10.78% מכלל אותיות האלפבית העברי, והיא השכיחה ביותר מהאותיות.
האות י' מופיעה בביטוי העברי "קוצו של יוד": "מקפיד על קוצו של יוד", קוצו של יוד מסמל את הדבר הנעלה ביותר ונסתר, שמדקדק בקוצו של יוד – בדברים הגבוהים ביותר והנסתרים מהאדם.
בספרות חז"ל היא מייצגת את העולם הבא, כנראה בשל מספרה השלם בגימטריה ובשל זעירותה[דרוש מקור].
ראו גם

ي – האות יא בערבית
הערות שוליים

↑  המחלקה ללשון העברית, אוניברסיטת בן-גוריון בנגב, באתר www.facebook.com
↑  מאמרים של עוזי אורנן, חוקי קריאה באותיות לטיניות, באתר מאמרים של עוזי אורנן
האות י' מוצגת בגופנים הבאים (מימין לשמאל): פרנק-ריהל, אריאל, דוד, כתב רש"י, אותיות סת"ם, כתב, חיים
קבוצת מולטיברוט

במתמטיקה, קבוצת מולטיברוט היא קבוצת הערכים במישור המרוכב שערכם המוחלט נשאר מתחת לערך סופי כלשהו לאורך איטרציות על ידי חבר במשפחת רקורסיות פולינומיות מתוקנות. השם הוא הלחם בסיסים של מולטיפל (multiple) כלומר: הרבה, וקבוצת מנדלברוט.
כאשר d ≥ 2. ניתן להכליל עוד יותר את המעריך d לערכים שליליים ושברים.
דוגמאות

המקרה של
הוא קבוצת מנדלברוט הקלאסית שממנו נגזר השם.
הקבוצות של ערכים אחרים של d מציגים גם תמונות פרקטליות כשהן משורטטות במישור המורכב.
כל אחת מהדוגמאות של חזקות שונות d המוצגות להלן משורטטת באותו קנה מידה. הערכים של c ששייכים לקבוצה מסומנים בשחור. ערכים של c שיש להם ערך בלתי מוגבל תחת רקורסיה, ולכן אינם שייכים לקבוצה, משורטטים בצבעים שונים, המוצגים כקווי מתאר, בהתאם למספר האיטרציות שגרמו לערך לחרוג מגודל קבוע באלגוריתם Escape Time .
דוגמאות > מעריכים חיוביים

הדוגמה d = 2 היא קבוצת מנדלברוט המקורית. הדוגמאות עבור d > 2 נקראות קבוצות מולטיברוט. קבוצות אלה כוללות את נקודת המרכז (0,0) ויש להן היקפים פרקטליים.
| 0 | 1 | 2 |
| --- | --- | --- |
|  z ↦ z 2 + c |  z ↦ z 3 + c |  z ↦ z 4 + c |
| 0 | 1 | 2 |
| --- | --- | --- |
|  z ↦ z 5 + c |  z ↦ z 6 + c |  z ↦ z 96 + c |
דוגמאות > מעריכים שליליים

כאשר d הוא שלילי, נראה שהקבוצה מקיפה אך אינה כוללת את נקודת המרכז. ישנה התנהגות מורכבת מעניינת בקווי המתאר בין הקבוצה לנקודת המרכז, באזור צורת כוכב עם סימטריה סיבובית של (1 − d)-fold.
| 0 | 1 | 2 | 3 | 4 |
| --- | --- | --- | --- | --- |
|  z ↦ z − 2 + c |  z ↦ z − 3 + c |  z ↦ z − 4 + c |  z ↦ z − 5 + c |  z ↦ z − 6 + c |
קבוצת לזארוס

| --- | --- |

 פעילות:  פעולות סייבר התקפיות
 תחום:  אבטחת מידע
 מדינה:  צפון קוריאה צפון קוריאה
 מייסדים:   לשכת הביון הכללית
 תקופת הפעילות:  2009–הווה (כ־16 שנים)
 
קבוצת לזארוס (באנגלית: Lazarus Group; מוכרת גם בשם הקיצור: APT38) הוא כינוי שניתן במערב להאקרים שמופעלים על ידי ממשל צפון קוריאה, לביצוע חבלות סייבר ולגניבה מגופים דרום קוריאנים ומערביים.
לשכת החקירות הפדרלית בארצות הברית (FBI) מצאה כי קבוצת התקיפה קשורה ונתמכת על ידי ממשלת צפון קוריאה.
מלבד השם הרשמי, נתנו חברות אבטחת מידע לקבוצה שמות נוספים כגון: Zinc ,Whois Team ,Hidden Cobra (ניתן על ידי מיקרוסופט), Guardians of Peace.
בקבוצה חברים מעל ל-1000 אנשים, פעילותם מתבצעת לרוב מהעיר פיונגיאנג ומאזורים שונים בצפון קוריאה.
תקיפות

התקפותיה של הקבוצה מתמקדות נגד חברות מסחריות וארגונים ממשלתיים ממגזרים שונים וממדינות מערביות כגון: גרמניה, דרום קוריאה, הודו, טאיוואן וארצות הברית.
| שנה | שם | תיאור |
| --- | --- | --- |
| 2009 | Operation Troy | שימוש בנוזקות Mydoom ו-Dozer על מנת להדביק קורבנות ולבצע התקפות מניעת שירות מבוזרת נגד יעדים בארצות הברית ודרום קוריאה. |
| 2011 | Ten Days of Rain | התקפות מניעת שירות נגד חברות תקשורת, תשתיות ובנקים מדרום קוריאה. |
| 2013 | DarkSeoul | הפצת נוזקה בשם DarkSeoul המיועדת למוסדות פיננסים וספקיות שירותי אינטרנט בדרום קוריאה. |
| 2014 | Sony Pictures Attack | התקפה נגד חברת סוני שעל פי החשד נמשכה יותר משנה ולאחריה דלפו כמויות גדולות של נתונים. |
| 2016 | Operation Blockbuster | צוות מחקר וניתוח בינלאומי הצליח לנתח את שיטות התקיפה של הקבוצה, מצאו מכנים משותפים בהתקפות נוספות ולאחר מכן חסמו התקפות פוטנציאליות. |
| 2016 | Bangladesh Bank Robbery | התוקפים הונו את מערך ה-SWIFT העולמי והצליחו להעביר כ-81 מיליון דולר אל סניף בנק במנילה, בירת הפיליפינים ועוד כ-20 מיליון דולר לבנק בסרי לנקה. |
| 2017 | WannaCry Attack | מתקפת סייבר מסיבית של תוכנת כופר בשם WannaCry שפגעה במוסדות ברחבי העולם, ההתקפה פגעה בכ-230,000 מחשבים במעל ל-150 מדינות בעולם. |
| 2018 | Cryptocurrency Attacks | חברת Record Future הודיעה כי זיהתה מספר התקפות על משתמשים המחזיקים מטבעות קריפטוגרפיים ומתגוררים בדרום קוריאה. |
| 2019 | Electricfish | גניבה של כ-49 מיליון דולר מחברה מכווית והתקפות נגד גורמים שונים בעולם באמצעות נוזקה בשם Electricfish. |
| 2020 | Covid-19 Attacks | התקפות פישינג ממוקדות נגד חברות ביופארקמה וביניהן אסטרהזניקה. |
ראו גם

לוחמת רשת
טרור קיברנטי
האקינג
משחקי מלחמה
האקטיביזם
הערות שוליים

↑  NICKEL ACADEMY | Secureworks, www.secureworks.comhttp (באנגלית)
↑  North Korea Designations; Global Magnitsky Designation, U.S. Department of the Treasury (באנגלית)
↑  Dissecting Operation Troy: Cyberespionage in South Korea
↑  Connect the Dots on State-Sponsored Cyber Incidents - Denial of service incident against South Korean and U.S. targets, Council on Foreign Relations (באנגלית)
↑  Zetter, Kim. "The Sony Hackers Were Causing Mayhem Years Before They Hit the Company". Wired (באנגלית אמריקאית). ISSN 1059-1028. נבדק ב-2022-01-29.
↑  DarkSeoul: SophosLabs identifies malware used in South Korean internet attack, Naked Security, ‏2013-03-20 (באנגלית אמריקאית)
↑  Zetter, Kim. "Sony Got Hacked Hard: What We Know and Don't Know So Far". Wired (באנגלית אמריקאית). ISSN 1059-1028. נבדק ב-2022-01-29.
↑  חברות אבטחה שיתפו פעולה לשבש את ההאקרים שתקפו את סוני -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2016-02-28
↑  Kaspersky Lab helps to disrupt the activity of the Lazarus Group responsible for multiple devastating cyber-attacks | Kaspersky Lab, web.archive.org, ‏2016-09-01
↑  Five Reasons Why Operation Blockbuster Matters, Novetta, ‏0001-11-30
↑  Explained: The story of how North Korea hackers stole $81 million from Bangladesh Bank, The Indian Express, ‏2021-06-30 (באנגלית)
↑  רפאל קאהאן, מתקפת סייבר עולמית: האקרים עשו שימוש בנוזקות כופר - בתי חולים בבריטניה שותקו, באתר כלכליסט, 12 במאי 2017
↑  North Korea Targeted South Korean Cryptocurrency Users and Exchange in Late 2017 Campaign, Recorded Future, ‏2018-01-16 (באנגלית אמריקאית)
↑  MAR-10135536-21 – North Korean Proxy Malware: ELECTRICFISH | CISA, www.cisa.gov
↑  "Exclusive: Suspected North Korean hackers targeted COVID vaccine maker AstraZeneca - sources". Reuters (באנגלית). 2020-11-27. נבדק ב-2022-01-29.
מרק פישר

| --- | --- |

מרק פישר במוזיאון לאמנות עכשווית של ברצלונה, ה-1 בדצמבר 2011
 לידה:  11 ביולי 1968 הממלכה המאוחדת
 התאבד:  13 בינואר 2017 (בגיל 48) הממלכה המאוחדת
 מקום לימודים:  אוניברסיטת האל  אוניברסיטת ווריק
 מוסדות:  גולדסמית' קולג', אוניברסיטת לונדון
 זרם:  פילוסופיה קונטיננטלית, נאו-מרקסיזם
 תחומי עניין:  פילוסופיה, ספרות, תרבות, מוזיקה, פוליטיקה, כלכלה, בריאות הנפש
 עיסוק:  פילוסוף, מרצה, בלוגר, מבקר תרבות, מבקר מוזיקה, מבקר ספרות
 הושפע מ:  מרקס, אדורנו, ז'יז'ק, בודריאר, דלז, גואטרי, דרידה, גראמשי, ג'יימסון, לאקאן, ניק לאנד,  סיידי פלאנט, שפינוזה
 מדינה:  הממלכה המאוחדת
 יצירות ידועות:  ריאליזם קפיטליסטי   לצאת מטירת הערפדים
 k-punk.abstractdynamics.org
מרק פישר (באנגלית: Mark Fisher;‏ 11 ביולי 1968 – 13 בינואר 2017), הידוע גם בשם-העט קיי-פאנק (באנגלית: k-punk), היה פילוסוף אנגלי, מבקר אמנות, מוזיקה ותרבות, שלימד במחלקה לתרבויות חזותיות בקולג' גולדסמית', אוניברסיטת לונדון. הוא זכה להערכה בתחילת דרכו על כתיבת הבלוגים שלו כקיי-פאנק בתחילת שנות ה-2000, והתפרסם בשל כתיבתו אודות פוליטיקה רדיקלית, מוזיקה ותרבות פופולרית.
פישר פרסם מספר ספרים, בהם ספרו משנת 2009 ריאליזם קפיטליסטי (אנ') שזכה להצלחה בלתי צפויה והפך למעין מניפסט.
בנוסף הוא פרסם מאמרים וטורי דעה בכתבי העת והמגזנים The Wire, Fact, ניו סטייטסמן, Sight & Sound. פישר היה גם המייסד השותף של Zer0 Books (אנ') ושל Repeater Books (אנ').
ראשית חיים וחינוך

פישר נולד בלסטר וגדל בעיירה לובורו (אנ') להורים ממעמד הפועלים שהחזיקו בתפיסות שמרניות. אביו היה מהנדס ואמו מנקה. הוא למד בבית ספר מקומי. פישר הושפע בצעירותו ממגזיני פוסט-פאנק של שלהי שנות ה-70, במיוחד ממגזינים כמו NME ששילבו בין מוזיקה, פוליטיקה, קולנוע וסיפורת. הוא הושפע גם מהיחסים בין תרבות מעמד הפועלים לכדורגל, ונכח באסון הילסבורו.
בשנת 1989 פישר סיים תואר ראשון באנגלית ובפילוסופיה באוניברסיטת הול. וב-1999 השלים דוקטורט בפילוסופיה באוניברסיטת וורוויק. עבודת הדוקטורט שלו נקראה:Flatline Constructs: Gothic Materialism and Cybernetic Theory-Fiction. במהלך תקופה זו, פישר היה חבר מייסד של הקולקטיב הבינתחומי CCRU שנקשר בתנועת התאוצה (אנ') ובעבודתם של הפילוסופים סיידי פלאנט (אנ') וניק לאנד (אנ'). שם, הוא התיידד והשפיע על המפיק Kode9, שלימים ייסד את חברת התקליטים Hyperdub. בתחילת שנות ה-90, הוא גם יצר מוזיקה כחלק מקבוצת הטכנו D-Generation.
לאחר תקופה שלימד במכללה להשכלה נוספת כמרצה לפילוסופיה, פישר החל את הבלוג שלו על תיאוריה תרבותית, k-punk, בשנת 2003. מבקר המוזיקה סיימון ריינולדס תיאר אותו כ"מגזין של איש אחד שעדיף מרוב המגזינים בבריטניה" ובתור הציר המרכזי של "קונסטלצית בלוגים" שבה נדונו במקביל על ידי עיתונאים, אנשי אקדמיה ועמיתים סוגיות בתרבות פופולרית, מוזיקה, קולנוע, פוליטיקה ותיאוריה ביקורתית. מגזין Vice תיאר מאוחר יותר את כתיבתו בבלוג כ"צלולה וחושפנית, לוקחת ספרות, מוזיקה וקולנוע שאנו מכירים וחושפת ללא מאמץ את סודותיה הפנימיים". פישר השתמש בבלוג כמקום גמיש יותר ויוצר לכתיבה, הפוגה מהמסגרות והציפיות של כתיבה אקדמית. פישר גם ייסד את לוח ההודעות Dissensus עם הסופר מאט אינגרם.
קריירה

פישר היה עמית אורח ומרצה לתרבויות קוליות וחזותיות בקולג' גולדסמית', עורך ב-Zero books, חבר מערכת ב-Interference: A Journal of AudioCulture ו-Edinburgh University Presss שם פרסם סדרת כתבות בנושא ריאליזם ספקולטיבי. בשנת 2009, פישר ערך את The Resistible Demise of Michael Jackson, אוסף של חיבורים ביקורתיים על הקריירה ומותו של מייקל ג'קסון, ופרסם את ספרו ריאליזם קפיטליסטי: האם אין אפשרות אחרת?, ניתוח ההשפעות האידאולוגיות של הנאו-ליברליזם על התרבות העכשווית.
פישר היה מבקר מוקדם של תרבות הביטול (השתמש בביטוי Call-out; נידוי) ובשנת 2013 פרסם חיבור שנוי במחלוקת שכותרתו "לצאת מטירת הערפדים".
פישר טוען שהתרבות הנידוי מצמצמת כל נושא פוליטי לביקורת על התנהגותם של יחידים, במקום להתמודד עם סוגיות פוליטיות כאלה באמצעות פעולה קולקטיבית.
בשנת 2014, פישר פרסם את ספרו רוחות חיי: כתבים על דיכאון, האנטולוגיה ועתידים אבודים (Ghosts of My Life: Writings on Depression, Hauntology and Lost Futures), הבנוי מאסופת חיבורים. בשנת 2016, פישר ערך אנתולוגיה ביקורתית על עידן הפוסט-פאנק יחד עם קודדו אשון (אנ') וגווין באט(אנ') בשם פוסט-פאנק אז ועכשיו (Post-Punk Then and Now).